Viking sliter tungt om dagen. Siddisene befinner seg på sisteplass i Eliteserien med fem poeng på de elleve første serierundene. Mandag ble holdt Strømsgodset tidvis lekestue på Marienlyst da de vant 4–2.

Nå er det også klart at tre spillere forsvinner fra klubben. Innleide Kwesi Appiah er solgt fra Crystal Palace til AFC Wimbledon og vil etter alle solemerker slutte seg til troppen når den samles igjen til sesongoppkjøring i juli.

Eliteserien Eliteserie-klubb trekker tilbake permitteringer 31/03/2020 PÅ 13:25

I tillegg bekrefter Viking-trener Ian Burchnall overfor Stavanger Aftenblad at Robin Shroot vil returnere til Hødd når utlånsperioden med siddisene er over i sommer. Shroot har riktignok ikke vært altfor mye involvert denne sesongen. Midtbanemannen har bare startet to kamper og ellers fått tre innhopp.

Det er også trolig at Michael Ledgers låneopphold ikke vil forlenges, og at midtstopperen dermed returnerer til Sunderland i sommer. Ledger har så langt spilt samtlige minutter for tabelljumboen denne sesongen.

Det er likevel ikke bare dårlig nytt å spore i og rundt Jåttåvågen. Flere aksjonærer har ytret sine ønsker om å bidra med friske penger i et spillerinvesteringsselskap.

– Det er vanskelig å si hva vi trenger av penger, men sportslig trenger vi fem kvalitetsspillere som går rett inn på laget og forsterker det. De neste fire ukene blir viktige når vi skal skaffe nye spillere, vi er allerede godt i gang, sier Burchnall.

En av dem er jærbuen Tommy Høiland. Godset-spilleren har vært lite involvert for Drammens-laget denne sesongen, og vurderer ifølge agent Atta Aneke å flytte på seg.

– Han står på listen vår over aktuelle forsterkninger. Vi trenger minst to offensive spillere inn i sommer, Tommy Høiland er lokal, har vært her før og har egenskaper vi trenger, sier Burchnall.

Eliteserien RBK-sjefen tror ikke han får være på feltet – får kontrabeskjed fra NTF 31/03/2020 PÅ 12:30